Tigir sürmek sportunyň taryhyna ser salsaň, sportuň bu görnüşi boýunça ilkinji çekeleşikli ýaryşyň 1868-nji ýylda Fransiýanyň paýtagty Parižiň golaýyndaky ajaýyp Sen-Klu seýilgähinde geçirilendigini taryhy çeşmeler habar berýär. Sport ýaryşy 2 müň metr aralyga guralypdyr. Garşydaşlaryndan saýlanyp ýeňiş gazanan J. Mur asly angliýaly bolmak bilen, sportuň bu görnüşinde birinjiligi eýelemegiň ugrunda ilkinjileriň hatarynda oňat netije gazanmagy başaran hökmünde taryha giripdir. Aslynda bolsa, tigiri ilkinji bolup 801-nji ýylda Russiýaly Ýefim Artamonow agaçdan ýasapdyr. Ilkinji tigir megerem häzirkilere garanyňda has sada bolandyr, emma şol döwürde bu waka ullakan öňegidişlik hökmünde kabul edilipdir hem-de köpleriň ünsüni özüne çekmegi başarypdyr.